Nikolaj Polikarpov

Biografi

Polikarpov ble født i landsbyen Georgievskoye i nærheten Livny i Oryol Governmentet. Han var sønn av en landsbyprest i den russisk-ortodokse kirken, og var i utgangspunktet ment å bli prest og studerte ved Oryol Seminar før han flyttet til St. Petersburgs statlige polytekniske universitet i 1911 hvor han ble fascinert av det arbeidet som ble utført med fly i skipsverftet. Polikarpov ble uteksaminert i 1916 og begynte å arbeide for Igor Sikorsky som ledet bygging av fly ved Russo-Baltique. Mens han arbeidet for Sikorski, hjalp han til med å konstruere Sikorskys massive lja Muromez, et fire-motors bombefly for det Keiserlige russiske flyvåpenet.
Polikarpov ble i Russland etter den Den russiske revolusjonen og steg i gradene og bl leder for teknisk avdeling ved Dux Aircraft Factory i 1923. Polikarpov var ansvarlig for noen av de første flykonstukjoner i Sovjetunionen i 1920-årene, inkludert I-1 jagerfly (1923), R-1 rekognoseringsfly (1927), U-2 - flerbruks biplan (1927-1928), I-3 jagerfly  (1928), R-5 rekognosering/bombefly (1928). Spesielt U-2, russisk kallenavn Kukuruznik, løselig oversatt: «landbruksfly» (etter 1944 betegnelse Po-2), forble i produksjon til 1952, og over 30 000 eksemplarer ble bygget.
I 1928, under bestemmelsene i Femårsplanene for eksperimentelle flykonstruksjoner fikk Polikarpov i oppdrag å utvikle primært I-6 jagerfly i trekonstruksjon for levering på midten av 1930-tallet. Planen var urealistisk og mislykket. Derfor ble Polikarpov i oktober 1929 sammen med 450 andre flykonstuktører og ingeniører arrestert på falske, oppdiktede anklager om sabotasje- og kontra-revolusjonære aktiviteter. Polikarpov ble dømt til døden. I desember, etter to måneder med venting på fullyrdelsen ble han overført til et GPU-fengsel, Butyrka fengsel og dommen ble endret til 10 års tvangsarbeid. Polikarpov og de andre ble flyttet til Design Bureau 39 (TsKB-39) for å fullføre  I-5 prosjektet. Etter en vellykket demonstrasjon av den nye konstruksjon ble dommen endret til betinget, og i juli 1931 fikk han amnesty sammen med en gruppe andre straffanger. Det var ikke før avstaliniseringen i 1956 at disse anklagene formelt ble droppet, 12 år etter Polikarpovs død.

Senere arbeid

Etter frigivelsen arbeidet Polikarpov først sammen med med Pavel Sukhoi fra 1931 og kostruerte -16 i 1933 og -15 i 1934. Deretter arbeidet han under Iljusjin i 1937. I 1938 etablerte han et uavhengig designbyrå. I 1939 fullførte han arbeidet på I-153. I 1939 ble han beordret til å reise til Nazi-Tyskland. I hans fravær la hans anleggsdirektør og sjefingeniør, sammen med konstruktøren, ingeniør Mikhail Gurevitsk frem et forslag til et nytt jagerfly, MIG-1(MIG 1-200), og fikk godkjenning til å opprette et nytt Design byrå under ledelse av Artem Mikojan, hvis bror Anastas Mikojan var en høytstående politiker under Josef Stalin. Da han kom tilbake fant Polikarpov at hans byrå  ikke lenger eksisterte, og hans ingeniører arbeidet på det nye MiG byrå. Ni år etter hans død, i 1953 ble hans anlegg  overført  til Sukhoi byrå.
Polikarpov ble senere utnevnt til professor ved Moskvas luftfartistitutt i 1943. Han døde 30. juli 1944 av magekreft. Han ble gravlagt på Novodevitsjijkirkegården i Moskva.
Polikarpov fikk en rekke priser, inklusive Stalinprisen (1941, 1943) og Helt av Sovjetunionen (1940). Polikarpov Peak i Pamir-fjellene ble oppkalt etter ham.